	Raport privind implementarea Foii de parcurs

pentru acţiunile Guvernului în vederea eliminării constrîngerilor 

critice în calea mediului de afaceri 2013-2014
(la situaţia din 15 noiembrie 2013)
Nr. d/o

Actul normativ

Denumirea acţiunilor

Termenul de realizare

Responsabilii de realizare

Descrierea situaţiei 

Domeniul de intervenţie: ACTE PERMISIVE

1.

Proiect de lege cu privire la modificarea şi completarea unor acte legislative (Ghilotina 2+)

1.1. Stabilirea expresă în lege a actului permisiv, a mărimii taxei pentru eliberarea actului permisiv sau a condiţiilor de calculare a acesteia, a cerinţelor faţă de solicitantul actului permisiv sau de obiectul autorizat/certificat; a documentelor prezentate autorităţii emitente în vederea obţinerii actului permisiv, a termenului şi procedurilor de eliberare a actului permisiv şi a condiţiilor retragerii/suspendării actului permisiv 

Trimestrul III, 2013

Ministerul Economiei, autorităţile administraţiei publice centrale

În derulare.

A fost elaborat proiectul de lege pentru modificarea şi completarea unor acte legislative (în total 50 de legi), care prevede stabilirea expresă în lege a actului permisiv; mărimii taxei pentru eliberarea actului permisiv sau a condiţiilor de calculare a acesteia; cerinţelor faţă de solicitantul actului permisiv sau obiectul autorizat/certificat; documentelor prezentate autorităţii emitente în vederea obţinerii actului permisiv; termenului şi procedurilor de eliberare a actului permisiv; condiţiilor retragerii/suspendării actului permisiv; aplicarea ghişeului unic. 

Proiectul a fost remis Guvernului spre examinare şi aprobare la data de 23.08.2013. La data de 23.10.2013 au fost remise suplimentar în adresa Guvernului unele ajustări ce ţin de amendamente recent aprobate la Legea aviaţiei civile nr. 1237/1997 (publicate în Monitorul Oficial la 24.08.2913), (art. XV al proiectului de lege). 

Suplimentar, au fost raportate următoarele realizări:

Agenţia Turismului:

Este în proces de definitivare noul proiect de lege a turismului, ce va reglementa activitatea agenţilor economici din domeniul turismului. Proiectul prevede expres actul permisiv ce se eliberează în rezultatul clasificării structurilor de primire turistică cu funcţii de cazare şi de servire a mesei – Certificat de clasificare. Certificatul dat se va elibera contra plată, în termen de 10 zile lucrătoare. Proiectul prevede, la fel, procedurile de suspendare, retragere şi taxa de eliberare a Certificatului de clasificare. 

Către finele lunii noiembrie proiectul va fi remis la Guvern.

1.2. Delimitarea clară a competenţelor autorităţilor publice în privinţa emiterii actelor permisive

2.

Proiect de hotărîre a Guvernului cu privire la unele măsuri de implementare a ghişeului unic în desfăşurarea activităţii de întreprinzător

2.1. Aprobarea Listei actelor permisive pentru care autorităţile emitente sînt obligate să instituie “ghişeu unic” 

2.2. Aprobarea Listei actelor permisive pentru care autorităţilor emitente li se recomandă să instituie “ghişeu unic”

2.3. Aprobarea Listei actelor permisive pentru care autorităţile emitente şi cele solicitante sînt obligate să implementeze principiul de declarare pe propria răspundere

Trimestrul III, 2013

Ministerul Economiei

Realizată.
A fost aprobată Hotărîrea Guvernului nr. 778 din 04.10.2013 “Cu privire la unele măsuri de implementare a ghişeului unic în desfăşurarea activităţii de întreprinzător”, prin intermediul căreia au fost aprobate:

· Lista actelor permisive pentru care autorităţile emitente sînt obligate să instituie ghişeu unic;

· Lista actelor permisive pentru care autorităţilor emitente li se recomandă să instituie ghişeu unic;

· Lista actelor permisive pentru care autorităţile emitente şi cele solicitante sunt obligate să implementeze principiul de declarare pe propria răspundere.

3.

Proiecte de hotărîri ale Guvernului

3.1. Elaborarea de către autorităţile emitente de acte permisive a proiectelor regulamentelor necesare pentru organizarea şi funcţionarea ghişeelor unice

Trimestrul IV, 2013

Autorităţile administraţiei publice centrale

În derulare. 
Conform prevederilor punctului 4) al Hotărîrii Guvernului nr. 778 din 04.10.2013, autorităţile administrative centrale urmează pînă la finele anului să elaboreze şi să prezinte spre aprobare Guvernului proiectele necesare pentru organizarea şi funcţionarea ghişeelor unice potrivit listelor actelor permisive stabilite în anexa nr.1 la Hotărîrea menţionată. 

Astfel, din cele 57 acte permisive pentru care urmează a fi instituite obligatoriu ghişee unice de către 15 autorităţi, la situaţia din 15 noiembrie curent, constatăm aprobarea doar a unui singur Regulament şi anume, Regulamentul cu privire la organizarea şi funcţionarea ghişeului unic în domeniul autorizării de mediu pentru folosinţa specială a apei (HG nr.894 din 12.11.2013), Ministerul Mediului fiind desemnat responsabil de crearea şi implementarea ghişeului unic în cauză.

De asemenea, sunt în proces de elaborare proiectele regulamentelor:

· Privind organizarea şi funcţionarea Ghişeului unic al Serviciului Protecţiei Civile şi Situaţiilor Excepţionale, care va emite: i) certificatul de apărare împotriva incendiilor la materialele de construcţii şi la construcţii; ii) avizul privind dreptul de activitate la importul şi/ sau la fabricarea, depozitarea, comercializarea angro a substanţelor şi materialelor chimice toxice; iii) avizul de prevenire şi stingere a incendiilor la desfăşurarea unor genuri de activitate  (Ministerul Afacerilor Interne);

· Privind instituirea ghişeului unic în cazul patentei de întreprinzător (Ministerul Finanţelor/Ministerul Economiei).
Suplimentar, în vederea organizării şi funcţionării ghişeelor unice au fost raportate următoarele realizări:

Ministerul Afacerilor Interne: 

Pentru Ghişeul unic de documentare a străinilor, instituit în cadrul Biroului migraţiune şi azil, Regulamentul privind funcţionarea acestuia este aprobat prin Hotărîrea Guvernului nr. 1187 din 22.12.2010. În prezent, se asigură extinderea oficiilor teritoriale ale Ghişeului, fiind deja inaugurate birourile „Nord” şi „Sud”.

4.

Proiect de lege cu privire la modificarea şi completarea unor acte legislative

4.1. Actualizarea listei licenţelor şi autorizaţiilor existente, revizuirea acestora şi eliminarea dublărilor pentru a asigura respectarea principiilor de bună reglementare 

4.2. Implementarea principiului existenţei unui organ unic de licenţiere – Camera de Licenţiere

Trimestrul IV, 2014

Ministerul Economiei, autorităţile administraţiei publice centrale

Acţiunea va demara în 2014.
5.

Proiect de act normativ

5.1. Crearea şi lansarea platformei unice de interoperabilitate între sistemele informaţionale ale autorităţilor implicate în emiterea actelor permisive

Trimestrul IV, 2014

Centrul de Guvernare Electronică, Ministerul Economiei, autorităţile administraţiei publice centrale

Iniţiată. 

Centrul de Guvernare Electronică a instituit echipa de experţi pentru implementarea Cadrului de Interoperabilitate, aprobat de Guvern la data de 05.09.2013. Pentru perioada de pilotare a Platformei de Interoperabilitate au fost identificate metodele de integrare pe portalul servicii.fisc.md a serviciilor MPass, MPay şi MSing.

5.2. Oferirea platformelor tehnologice guvernamentale autorităţilor publice locale implicate în emiterea actelor permisive, în special în domeniul construcţiilor şi comerţului

6.

Acte normative departamentale

6.1. Elaborarea de către fiecare autoritate de reglementare, în cooperare cu sectorul privat şi alte părţi interesate, a obiectivelor şi indicatorilor de performanţă care ţin de costurile de reglementare a activităţii şi influenţa reglementărilor asupra sectorului privat şi a cetăţenilor
Trimestrul IV, 2013

Autorităţile administraţiei publice centrale

În derulare.

Autorităţile administraţiei publice centrale relevante efectuează la moment identificarea indicatorilor de performanţă care ţin de costurile de reglementare a activităţii şi influenţa reglementărilor asupra sectorului privat şi a cetăţenilor.

6.2. Elaborarea şi publicarea anuală a rapoartelor privind realizarea obiectivelor şi indicatorilor de performanţă care ţin de costurile de reglementare a activităţii şi influenţa reglementărilor asupra sectorului privat şi a cetăţenilor

Trimestrul II, 2014

Acţiunea va demara în 2014.
Domeniul de intervenţie: LANSAREA AFACERII

7.

Proiect de lege cu privire la modificarea şi completarea unor acte legislative (Codul fiscal, Codul civil, Legea cu privire la principiile de bază de reglementare a activităţii de întreprinzător, Legea privind societăţile cu răspundere limitată)
7.1. Eliminarea obligativităţii deschiderii unui cont bancar temporar şi depunerii a cel puţin 40% din capitalul social al societăţii comerciale 

7.2. Eliminarea obligativităţii ştampilei şi transformarea acesteia într-o condiţie opţională

7.3. Instituirea obligaţiei contribuabilului de a se pune în evidenţa organului fiscal doar în cazul în care numărul de identificare de stat nu reprezintă codul fiscal

Trimestrul IV, 2013

Ministerul Economiei, autorităţile administraţiei publice centrale

Realizat. 
A fost elaborat şi aprobat de către Guvern la 06.11.2013 proiectul de lege privind modificarea şi completarea unor acte legislative, care prevede eliminarea obligativităţii deschiderii unui cont bancar temporar și depunerea a cel puţin 40% din capitalul social al societăţii. De asemenea, vor fi excluse procedurile de înregistrare la Inspectoratul Fiscal Teritorial, la Fondul de Asigurări Sociale, precum și la CNAM. În afară de acestea, nici ștampila nu va mai fi un atribut obligatoriu, aceasta devenind o condiţie opţională. Timpul necesar lansării afacerii se va reduce de la 7 la 3 zile, iar procedurile se vor reduce de la 6 la 2.

8.

Proiect de lege cu privire la modificarea şi completarea unor acte legislative

8.1. Optimizarea procedurii de autorizare a desfăşurării activităţilor de comerţ în baza principiului “ghişeului unic” (schimbarea abordării de la autorizarea unităţilor de comerţ la înregistrarea la primărie, cu unele excepţii, fără eliberarea actului de înregistrare)

Trimestrul I, 2014

Ministerul Economiei, autorităţile administraţiei publice centrale

Domeniul de intervenţie: AUTORIZAREA CONSTRUCŢIILOR

9. 

Proiect de lege cu privire la modificarea şi completarea unor acte legislative (Legea privind protecţia mediului înconjurător, Legea privind apărarea împotriva incendiilor, Legea privind calitatea în construcţii, Legea privind principiile urbanismului şi amenajării teritoriului etc.)
9.1. Eliminarea şi simplificarea unor proceduri de interacţiune cu diferite autorităţi publice şi instituţii la obţinerea actelor permisive în construcţie

Trimestrul IV, 2013

Ministerul Economiei, Ministerul Dezvoltării Regionale şi Construcţiilor

În derulare. 
A fost elaborat proiectul de lege pentru modificarea şi completarea unor acte legislative, care are ca scop reducerea numărului de proceduri de la 26 la 12, durata de la 291 la 71 zile și costurile de la 14730 la 5929 lei, sau cu 69%, ceea ce reduce costurile ca pondere din venitul mediu pe locuitor de la 69,3% la 25,6%.

Proiectul a fost definitivat în urma avizelor instituţiilor interesate şi transmis pe data de 12.11.2013 Guvernului spre examinare şi aprobare.

(Notă: Prin scrisoarea nr.1429-928 din 27.11.2013, Guvernul a restituit proiectul de lege spre perfecţionare.)
10. 

Proiect de hotărîre a Guvernului cu privire la aprobarea modificărilor şi completărilor ce se operează în unele hotărîri ale Guvernului

10.1. Modificarea şi completarea Regulamentului de recepţie a construcţiilor şi instalaţiilor aferente, aprobat prin Hotărîrea Guvernului nr.285 din 23 mai 1996, în vederea optimizării termenelor şi procedurilor legate de recepţia construcţiilor 

10.2. Perfecţionarea procedurilor aferente controlului de stat al calităţii în construcţii, stabilite prin Hotărîrea Guvernului nr.360 din 25 iunie 1996

Trimestrul I, 2014

Ministerul Economiei, Ministerul Dezvoltării Regionale şi Construcţiilor

În derulare. 
Au fost elaborate modificări şi completări la Hotărîrea Guvernului nr. 285 din 23 mai 1996, care au trecut procedura de avizare la instituţiile interesate şi transmis Guvernului spre examinare şi aprobare pe data de 12.11.2013. 

Totodată, Ministerul Dezvoltării Regionale şi Construcţiilor a instituit un Grup de lucru în scopul examinării propunerilor privind modificarea Hotărîrii Guvernului nr. 285 din 23.05.1996.

(Notă: Prin scrisoarea nr.1429-928 din 27.11.2013, Guvernul a restituit proiectul de hotărîre spre perfecţionare.)
Domeniul de intervenţie: GESTIONAREA AFACERII

11. 

Proiect de lege cu privire la modificarea şi completarea unor acte legislative (Legea cadastrului bunurilor imobile, Legea cu privire la notariat)
11.1. Instituirea unui sistem simplificat de înregistrare a bunurilor imobile de către agenţii economici, prin oferirea accesului notarilor la banca centrală de date a cadastrului, în vederea excluderii necesităţii prezentării de către agentul economic a extrasului din Registrul bunurilor imobile şi a certificatului privind valoarea bunului imobil

Trimestrul I, 2014

Ministerul Economiei

În derulare. 
A fost elaborat proiectul de lege pentru modificarea şi completarea unor acte legislative, care prevede faţă de procedura actuală de înregistrare a bunurilor imobile prin necesitatea obţinerii extrasului din Registrul bunurilor imobile a unui nou sistem prin care agentul economic se va adresa doar la notar, care urmează a avea acces la banca centrală de date a cadastrului, fără a mai cheltui timp şi bani.

Proiectul a trecut procedura de avizare la instituţiile interesate, însă avizele Ministerului Justiţiei şi Centrului Naţional Anticorupţie sunt negative. La fel, a fost definitivat tabelul de divergenţe în baza avizelor Centrului Naţional Anticorupţie şi Ministerului Justiţiei. Drept urmare, se propune convocarea unei şedinţe cu reprezentanţii Ministerului Justiţiei şi Agenției Relaţii Funciare şi Cadastru.

Proiectul se examinează suplimentar sub prisma proiectului legii cu privire la organizarea activităţii notarilor, elaborat de către Ministerul Justiţiei.

12. 

Proiect de lege cu privire la modificarea şi completarea Legii cadastrului bunurilor imobile

12.1. Simplificarea procedurii de înregistrare a dreptului asupra bunului imobil în Registrul bunurilor imobile prin implementarea documentului electronic în documentaţia cadastrală

Trimestrul II, 2014

Agenţia Relaţii Funciare şi Cadastru

În derulare.
Agenţia Relaţii Funciare şi Cadastru a iniţiat procedura de elaborare a proiectului de lege cu privire la modificarea şi completarea Legii cadastrului bunurilor imobile, care va fi prezentat Guvernului în termenul stabilit.

13. 

Proiect de lege pentru modificarea şi completarea Legii nr.1134-XIII din 2 aprilie 1997 privind societăţile pe acţiuni

13.1. Definirea expresă şi clară a tranzacţiilor cu conflict de interese şi a persoanelor interesate de încheierea acestora 

13.2. Perfecţionarea procedurilor ce ţin de încheierea tranzacţiilor cu conflict de interese

13.3. Clasificarea societăţilor pe acţiuni în funcţie de condiţiile deţinerii şi tranzacţionării valorilor mobiliare emise

13.4. Perfecţionarea mecanismelor ce ţin de dezvăluirea informaţiilor şi accesul acţionarilor la documentaţia societăţii

13.5. Simplificarea cerinţelor privind activităţile corporative şi procedurile de interacţiune cu autorităţile publice aplicabile societăţilor pe acţiuni care nu sînt deţinute public

Trimestrul IV, 2013

Ministerul Economiei, Comisia Naţională a Pieţei Financiare

În derulare. 

Ministerul Economiei a elaborat proiectul de modificare şi completare a Legii nr. 1134-XIII din 02.04.1997 „Privind societăţile pe acţiuni”, care are ca scop protejarea drepturilor și intereselor acționarilor; simplificarea cerințelor și procedurilor aplicate societăților pe acțiuni care nu sunt deținute public; creșterea atractivității societății pe acțiuni ca formă organizatorico-juridică de desfășurare a afacerilor. Proiectul la moment este la etapa de avizare. Din 28 de instituţii la care a fost remis spre avizare proiectul, 4 instituţii încă nu au prezentat avizul pe marginea documentului, printre care şi Comisia Naţională a Pieţei Financiare.

La 09.10.2013 a fost examinat AIR-ul în cadrul Grupului de lucru al Comisiei de stat pentru reglementarea activităţii de întreprinzător

Comisia Naţională a Pieţei Financiare a elaborat proiectul de modificare şi completare a Legii nr. 1134-XIII din 02.04.1997 „Privind societăţile pe acţiuni”, ţinîndu-se cont de amendamentele şi propunerile prezentate de către autorităţile publice, experţii independenţi şi participanţii pieţei financiare nebancare. La data de 30.09.2013 proiectul de lege a fost remis Ministerului Finanţelor spre examinare şi promovare. 

La 18.11.2013 Ministerul Economiei a convocat o şedinţă cu reprezentanţii Comisiei Naţionale a Pieţei Financiare la care s-a examinat posibilitatea comasării proiectelor distincte elaborate de aceste două instituţii.
14. 

Proiecte de hotărîri ale Guvernului

14.1. Iniţierea implementării Metodologiei generale de planificare a controlului de stat asupra activităţii de întreprinzător în baza analizei criteriilor de risc 

Trimestrul III, 2013

Ministerul Economiei, autorităţile administraţiei publice centrale 

Cancelaria de Stat

Realizat.
Metodologia generală de planificare a controlului de stat asupra activităţii de întreprinzător în baza analizei criteriilor de risc a fost aprobată prin Hotărîrea Guvernului nr. 694 din 5 septembrie 2013. La 17.09.2013 a fost remisă indicaţia Viceprim-ministrului, ministrului economiei, pentru implementarea Metodologiei de către autorităţile administraţiei publice centrale. 
Conform informaţiilor prezentate, autorităţile au iniţiat activităţile de elaborare a metodologiilor sectoriale de planificare a activităţii de control în baza analizei criteriilor de risc pentru domeniile de control, atribuite prin Legea nr. 131 din 08.06.2012 privind controlul de stat asupra activităţii de întreprinzător.

14.2. Elaborarea Metodologiilor sectoriale privind controalele bazate pe risc, inclusiv cu respectarea principiilor de tranziţie la misiunile de consiliere şi prevenire

Trimestrul IV, 2013

În derulare.

La situaţia din 15.11.2013, din cele 32 organe cu funcţii de control, stabilite de Legea nr. 131 din 08.06.2012, au raportat despre elaborarea şi/sau aprobarea metodologiilor sectoriale doar 4 instituţii, şi anume: Inspectoratul Fiscal Principal de Stat (aprobat prin Ordinul Inspectoratului Fiscal Principal de Stat nr. 1982 din 30.09.2013); Casa Naţională de Asigurări Sociale (ordinul Preşedintelui CNAS nr. 67-A din 12.03.2013); Inspectoratul Ecologic de Stat; Agenţia Turismului (aprobat prin act departamental Ordinul 46 din 17.08.2013). 

De asemenea, 2 autorităţi au raportat iniţierea procedurii de elaborare a metodologiilor sectoriale, şi anume:

· Inspectoratul Ecologic de Stat a iniţiat procedura de elaborare a Metodologiei de planificare a activităţii de control în baza analizei criteriilor de risc pentru domeniul de mediu;

· Agenţia Relaţii Funciare şi Cadastru a iniţiat procedura de elaborare a Regulamentului cu privire la Inspectorat, în scopul conformării cu modificările recente ale Codului contravenţional privind atribuirea funcţiei de agent constatator. Odată cu aprobarea regulamentului respectiv, se va efectua modificarea instrucţiunii privind supravegherea geodezică, inclusiv normele stipulate în Hotărîrea Guvernului nr. 694 din 05.09.2013.

(Notă: Considerăm necesar de a atenţiona autorităţile publice centrale asupra: i) necesităţii avizării obligatorii a proiectelor metodologiilor sectoriale la Ministerul Economiei, în vederea racordării integrale a acestora la prevederile Metodologiei cadru; ii) aprobării proiectelor metodologiilor sectoriale prin hotărîri ale Guvernului, şi nu prin acte departamentale; iii) Conform Hotărîrii Guvernului nr.694 din 05.09.2013, procesul de elaborare a metodologiilor respective urma a fi finalizat către 13.11.2013.)
14.3. Crearea şi lansarea S.I. “Registrul de stat al controalelor”

Trimestrul III, 2014

În derulare. 

Cancelaria de stat a organizat pe data de 24.10.2013 o şedinţă referitor la crearea platformei electronice privind monitorizarea controalelor, în conformitate cu prevederile Legii nr. 131 din 08.06.2012 privind controlul de stat asupra activităţii de întreprinzător şi Hotărîrii Guvernului nr. 147 din 25.02.2013 pentru punere în aplicare a Legii menţionate. 
15. 

Proiect de lege cu privire la modificarea şi completarea unor acte legislative

15.1. Instituirea mecanismului de sancţionare a funcţionarilor publici şi a conducătorilor autorităţilor publice pentru nerespectarea cadrului normativ care reglementează activitatea de întreprinzător 

15.2. Revizuirea anuală a sancţiunilor pentru nerespectarea cadrului normativ care reglementează activitatea de întreprinzător

Trimestrul II, 2014

Ministerul Economiei

Acţiunea va demara în 2014.
16. 

Proiect de lege

16.1. Aprobarea proiectului de lege privind regimul juridic al infrastructurii asociate reţelelor de comunicaţii electronice, construirea şi utilizarea partajată a elementelor de infrastructură asociată

Trimestrul IV, 2013

Ministerul Tehnologiei Informaţiei şi Comunicaţiilor

În derulare.
Proiectul de lege privind accesul pe proprietăţi şi utilizarea partajată a infrastructurii asociate reţelelor publice de comunicaţii electronice a fost definitivat în conformitate cu avizele recepţionate de la autorităţile publice centrale, locale şi părţile interesate, în rezultatul etapei a doua de consultări publice.

Actualmente, proiectul este în proces de expertizare juridică şi anticorupţie.

17. 

Proiect de hotărîre a Guvernului

17.1. Implementarea pe scară largă a sistemului e-Raportare

Trimestrul II, 2014

Biroul Naţional de Statistică, Inspectoratul Fiscal Principal de Stat, Casa Naţională de Asigurări Sociale, Compania Naţională de Asigurări în Medicină, Centrul de Guvernare Electronică

În derulare. 
În urma testării funcţionalităţii portalului e-Raportare  Biroul Naţional de Statistică a depistat unele incompatibilităţi între portal şi sistemul intern al BNS. Actualmente, se efectuează negocierile cu compania IT („DAAC System Integrator” SRL), responsabilă de elaborarea portalului nominalizat privind ajustarea şi modificarea portalului la cerinţele specifice ale BNS.

Ca urmare, finalizarea lucrărilor nominalizate va permite agenţilor economici de a raporta electronic rapoartele (chestionarele) statistice. 

De asemenea, întru facilitarea procesului de implementare a SI în luna octombrie curent Casa Naţională de Asigurări Sociale a elaborat Regulamentul privind modul de prezentare a declaraţiilor privind calcularea şi utilizarea contribuţiilor de asigurări sociale de stat obligatorii forma 4-BASS în format electronic către CNAS. Totodată, au fost elaborate completări, care prevăd îmbunătăţirea funcţionalităţii sistemului dat.
Pe parcursul lunii octombrie curent, au fost oferite consultaţii agenţilor economici privind prezentarea declaraţiilor forma 4-BASS prin sistemul e-Raportare, pentru trimestrul III 2013. Drept urmare, în perioada de gestiune au fost prezentate circa 800 declaraţii forma 4-BASS cu aplicarea semnăturii digitale de către 770 plătitori de contribuţii la bugetul asigurărilor sociale de stat.

Conform prevederilor Legii bugetului asigurărilor sociale de stat pentru anul 2013, raportarea către CNAS are loc trimestrial. Astfel, pentru trimestrul III curent 5665 agenţi economici au prezentat declaraţiile persoanelor asigurate prin reţeaua Internet, utilizînd sistemul e-Raportare.

18. 

Proiect de lege

18.1. Revizuirea legislaţiei muncii în vederea îmbunătăţirii mediului de afaceri

Trimestrul I, 2014

Ministerul Muncii, Protecţiei Sociale şi Familiei, Confederaţia Naţională a Sindicatelor din Moldova, Confederaţia Naţională a Patronatului din Republica Moldova

În derulare. 
Sub egida MMPSF activează un Grup de lucru tripartit (reprezentaţi ai MMPSF, Confederaţiei Naţionale a Patronatului şi Confederaţiei Naţionale a Sindicatelor), abilitat să examineze propunerile de modificare şi completare a Codului muncii, prezentate de Confederaţia Naţională a Patronatelor. Pînă la moment, au fost organizate 11 şedinţe a Grupului de lucru, în cadrul cărora partenerii sociali au reuşit să ajungă la un consens doar asupra unora din propunerile înaintate, fiind negociate şi acceptate modificările la 10 articole ale Codului muncii.

La sfîrşitul negocierilor toate propunerile de modificare şi completare a Codului muncii, acceptate în cadrul Grupului de lucru tripartit, vor fi incluse într-un proiect de lege pentru modificarea şi completarea Codului muncii.

Domeniul de intervenţie: POLITICA ŞI ADMINISTRAREA FISCALĂ

19. 

Proiect de lege pentru modificarea şi completarea Codului fiscal

19.1. Asigurarea elaborării analizei impactului de reglementare pentru toate actele normative ce reglementează activitatea de întreprinzător în domeniul fiscal

Trimestrul IV, 2013

Ministerul Finanţelor

Realizat.
Amendamentul la Codul fiscal în partea ce ţine de asigurarea întocmirii actului de analiză a impactului de reglementare la elaborarea proiectelor de acte legislative şi normative din domeniul fiscal care reglementează activitatea de întreprinzător a fost inclus în proiectul de lege privind modificarea şi completarea unor acte legislative (ce ţine de realizarea politici fiscale şi vamale pe anul 2014 şi perfecţionarea legislaţiei fiscale şi vamale).

Notă: Proiectul de lege a fost aprobat în şedinţa Guvernului din 27.11.2013.
20. 

Proiect de lege cu privire la modificarea şi completarea unor acte legislative

20.1. Revizuirea conceptului de aplicare a penalităţilor şi amenzilor cu caracter fiscal, a mărimii acestora în vederea corespunderii cu prejudiciul real cauzat 

Trimestrul II, 2014

Ministerul Finanţelor, Inspectoratul Fiscal Principal de Stat

Acţiunea va demara în 2014.
20.2. Elaborarea şi aprobarea Metodologiei privind planificarea controalelor fiscale exclusiv în baza nivelului de risc
Realizat. 

Prin Ordinul Inspectoratului Fiscal Principal de Stat nr. 1982 din 30.09.2013 a fost aprobat Conceptul de modernizare a controlului (auditului) fiscal şi Planului de acţiuni privind implementarea acestuia. Astfel, capitolul III „Analiza riscurilor şi planificarea controalelor fiscale” din Plan stabileşte acţiunile concrete, termenii şi responsabilii în procesul de planificare a controalelor în bază de criterii de risc.

21. 

Proiect de lege cu privire la modificarea şi completarea unor acte legislative

21.1. Optimizarea mecanismului de prezentare a declaraţiilor (rapoartelor) fiscale, a plăţilor fiscale şi a timpului aferent achitării impozitelor 

21.2. Perfecţionarea procedurii de restituire a TVA, a accizelor şi de returnare a plăţilor excedente ale impozitelor 

21.3. Elaborarea mecanismului “un singur cont al contribuabilului”

Trimestrul IV, 2014

Ministerul Finanţelor, Inspectoratul Fiscal, Principal de Stat

Acţiunea va demara în 2014.
Domeniul de intervenţie: COMERŢUL TRANSFRONTALIER (inclusiv administrarea vamală)

22. 

Proiecte de acte normative

22.1. Elaborarea pentru toate actele normative emise de Serviciul Vamal, care au impact asupra activităţii de întreprinzător, a analizei impactului de reglementare şi prezentarea acestora pentru examinare Grupului de lucru pentru reglementarea activităţii de întreprinzător (cu excepţia celor care reglementează activitatea internă a organelor vamale şi care nu au impact asupra activităţii de întreprinzător) 

Trimestrul III, 2013

Ministerul Finanţelor, Serviciul Vamal

În derulare. 
Pe parcursul lunilor septembrie-noiembrie curent de către Serviciul Vamal au fost remise Grupului de lucru pentru reglementarea activităţii de întreprinzător, AIR pentru 7 acte normative şi departamentale:

· proiectul hotărîrii Guvernului ,,Cu privire la modificarea şi completarea Hotărîrii Guvernului nr. 1086 din 25.11.1997 pentru aprobarea Regulamentului cu privire la modul de aplicare a Convenţiei vamale relative la transportul internaţional de mărfuri cu aplicarea carnetelor TIR (Convenţia TIR 1975)”;

· proiectul Ordinului Serviciului Vamal, privind formularul-tip, instrucţiunea privind modul de completare şi elaborare a certificatului privind lipsa sau existenţa datoriilor faţă de bugetul de stat (venituri administrate de organele vamale);

· proiectul legii pentru modificarea şi completarea unor acte legislative (pachet de modificari legat de import electronic);

· proiectul hotărîrii Guvernului ,,Pentru aprobarea Regulamentului cu privire la procedura vămuirii electronice a mărfurilor la export”;

· proiectul hotărîrii Guvernului ,,Privind modificarea şi completarea Regulamentului cu privire la modul de declarare a valorii în vamă a mărfurilor introduse pe teritoriul Republicii Moldova “ aprobată prin Hotărîrea Guvernului nr. 600 din 14.05.2002;

· proiectul Ordinului Serviciului Vamal ,,Cu privire la formularul, modul de completare şi utilizare a deciziei de regularizare”;

· Ordinul Serviciului Vamal cu privire la aprobarea Metodologiei privind efectuarea verificării prealabile vămuirii nr. 442-O din 12.09.2013, care a fost publicat în MO nr. 212/1444 din 24.09.2013, pentru care a fost elaborată AIR şi consultată cu Grupul de lucru pentru reglementarea activităţii de întreprinzător.

Notă: Menţionăm necesitatea elaborării AIR nu doar pentru actele Serviciului Vamal care sunt elaborate, dar si pentru cele aflate în vigoare, cu impact asupra activităţii de întreprinzător.
22.2. Publicarea actelor normative ale Serviciului Vamal în Monitorul Oficial al Republicii Moldova
Trimestrul III, 2013

Ministerul Finanţelor,

Serviciul Vamal

În derulare. 

De la începutul anului 2013 au fost publicate în Monitorul Oficial al Republicii Moldova 18 acte normative elaborate de Serviciul Vamal, dintre care în perioada lunii octombrie – 10 noiembrie - 3 ordine.
23. 

Proiecte de acte normative

23.1. Dezvoltarea abordării bazate pe analiza riscurilor pentru efectuarea controlului vamal 

Trimestrul III, 2013

Ministerul Finanţelor, 

Serviciul Vamal

În derulare.

În vederea eficientizării schimbului de informaţii relevante analizei de risc în conformitate cu Hotarîrea Guvernului nr. 1144 din 03.11.2005 „Cu privire la aprobarea Concepţiei sistemului de administrare a riscurilor în Serviciul Vamal", au fost organizate şedinţe cu factorii de decizie din ministere, agenţii şi servicii în vederea lansării unui mecanism nou de interacţiune. În acest sens, în cadrul şedinţei s-a propus organizarea întrevederilor bilaterale cu fiecare instituţie, în vederea dezvoltării tematicilor de schimb de informaţii şi analiză de risc, definitivarea soluţiilor individuale în dependenţă de specificul de activitate şi date disponibile. La propunerea Serviciului Vamal, urmează a fi semnate Memorandumurile de schimb de informaţii cu fiecare autoritate competentă, care vor asigura cadrul durabil şi sigur de colaborare.

În cadrul Serviciului Vamal a fost creată o subdiviziune nouă - Centrul analitico-informaţional, menit să eficientizeze procesul de colectare, evaluare, analiză a oricărui tip de informaţie, ce poate avea relevanţă la aspectul antifraudă a activităţii vamale. Centrul va elabora produse de inteligenţă cu transmiterea acestora  subdiviziunilor relevante. Centrul colaborează cu toate subdiviziunile Serviciului Vamal şi alte organe de control pentru a asigura colectarea informaţiilor necesare analizei de risc.

În perioada specialiştii din cadrul Serviciului Vamal au făcut cunoştinţa cu activitatea subdiviziunii de analiză de risc si centrul analitic din Marea Britanie, au făcut schimb de experienţă cu specialiştii în domeniul analizei de risc din Polonia. 

La începutul lunii octombrie, în sistemul de selectivitate au fost active 183 criterii de selectivitate, iar pe parcursul trimestrului III au fost create 34, actualizate – 26, anulate – 4 şi expirate – 26 criterii de selectivitate, astfel fiind asigurata actualizarea continua a profilelor de risc.

23.2. Reducerea ponderii controalelor fizice ale mărfurilor la import/export
Trimestrul III, 2013

Ministerul Finanţelor, 

Serviciul Vamal

În derulare.

Pe parcursul lunii octombrie, cota declaraţiilor vamale direcţionate pentru controlul fizic a atins următorii indici: import – 32%, export – 16%, ceea ce constituie o micşorare în comparaţie cu perioada similară a anului trecut cu circa 2%. 

În vederea atingerii rezultatelor respective, pe parcursul perioadei de raportare au fost realizate următoarele măsuri:

· Au fost revizuite şi modificate criteriile de selectivitate şi anulate criteriile de selectivitate care s-au dovedit a fi ineficiente;

· A fost asigurată implementarea Ordinului Serviciului Vamal nr. 118-O din 1 iulie 2013 „Cu privire la aprobarea Instrucţiunii de redirecţionare a declaraţiilor vamale în detaliu pe un culoar mai aspru de vămuire”;

Prin Ordinul Serviciului Vamal nr. 303-O din 27.06.2013 a fost delimitat timpul maxim pentru vămuirea declaraţiilor vamale pe culoar verde de vămuire – pînă la 20 minute.
23.3. Perfecţionarea mecanismelor de evaluare în vamă a mărfurilor, precum şi a procedurilor vamale aplicate în cadrul procesului de vămuire a mărfurilor, în vederea racordării acestora la normele internaţionale aplicabile
Trimestrul III, 2013

Ministerul Finanţelor, 

Serviciul Vamal

În derulare.

Serviciul Vamal a elaborat proiectul de hotărîre a Guvernului cu privire la modificarea şi completarea Regulamentului cu privire la modul de declarare a valorii în vamă a mărfurilor introduse pe teritoriul Republicii Moldova, aprobat prin Hotărîrea Guvernului nr.600 din 14.05.2002. Proiectul a fost elaborat în scopul transpunerii normelor şi procedurilor Uniunii Europene în cadrul regulatorului naţional, obiectivul de bază fiind asigurarea transparenţei procedeelor aplicate de către organul vamal în procesul evaluării vamale a mărfurilor. 

La 22 octombrie, Serviciul Vamal cu suportul Ambasadei Italiei în RM au organizat un seminar cu genericul ,,Mecanismul procedural de determinare a valorii în vamă” pentru reprezentanţii companiilor moldo-italiene (au fost instruiţi 35 de operatori economici), iar la 12 noiembrie o şedinţă similara a fost desfăşurată cu participarea companiilor moldo-germane, eveniment fiind susţinut de Asociaţia economica.

A fost elaborată ediţia specială a revistei VAMA – Ghidul valorii în vama, care va fi distribuit în luna decembrie.

24. 

Proiecte de acte normative

24.1. Extinderea programului de activitate a organelor vamale pentru efectuarea procedurilor de vămuire a mărfurilor în regim extins (program extins în zilele lucrătoare, precum şi ore de activitate în zilele de odihnă şi de sărbătoare nelucrătoare) 

Trimestrul IV, 2013

Ministerul Finanţelor, 

Serviciul Vamal

În derulare.

Prin Ordinul Serviciului Vamal nr. 302-O din 27.06.2013 au fost extinse zilele şi orele de lucru a unor posturi vamale. Astfel, agenţii economici perfectează operaţiunile vamale de import şi export la 11 posturi vamale de luni pînă duminică de la orele 8:00 pînă la orele 20:00. Însă datele statistice denotă un număr mic de solicitări în zilele de odihnă şi în orele extraprogram.

Începînd cu 18 noiembrie, posturile vamale interne din cadrul Biroului Vamal Chişinău- Stăuceni, Cricova şi Industrială - vor lucra după un program extins de activitate şi anume începînd cu orele 8:00 pînă 20:00. Aceste posturi vamale vor activa în regim sporit, inclusiv şi în zilele de sîmbătă şi duminică, iar agenţii economici vor avea posibilitatea să perfecteze tranzacţiile economice atît la aceste trei posturi vamale interne, cît şi la posturile vamale amplasate la frontieră, fără a le fi impuse anumite restricţii/cerinţe suplimentare. Facilitările sunt întreprinse în scopul de a asigura un randament pozitiv de activitate vamală şi simultan de a le uşura activitatea agenţilor economici şi transportatorilor care interacţionează cu organul vamal.

24.2. Oferirea posibilităţii agenţilor economici de aplicare on-line pentru a fi incluşi în lista celor eligibili pentru tranzacţiile economice
Trimestrul IV, 2013

Ministerul Finanţelor, 

Serviciul Vamal

În derulare. 

A fost elaborat conceptul şi se lucrează la caietul de sarcini.
25. 

Proiect de lege cu privire la modificarea şi completarea Codului vamal

25.1. Asigurarea elaborării analizei impactului de reglementare pentru toate actele normative ce reglementează activitatea de întreprinzător în domeniul vamal 

Trimestrul IV, 2013

Ministerul Finanţelor, 

Serviciul Vamal

Realizat. 

Amendamentul la Codul vamal în partea ce ține de asigurarea întocmirii actului de analiză a impactului de reglementare la elaborarea proiectelor de acte legislative și normative din domeniul vamal ce reglementează activitatea de întreprinzător a fost inclus în proiectul de lege privind modificarea și completarea unor acte legislative (ce ține de realizarea politicii fiscale și vamale pe anul 2014 și perfecționarea legislației fiscale și vamale).

Notă: Proiectul de lege a fost aprobat în şedinţa Guvernului din 27.11.2013.
25.2. Implementarea şi aplicarea sistemelor de control al exporturilor şi importurilor după modelul european (Import Control System şi Export Control System)

Trimestrul IV, 2014

Acţiunea va demara în 2014.
25.3. Revizuirea principiilor şi conceptului aplicării răspunderii pentru comiterea încălcărilor legislaţiei vamale

Trimestrul IV, 2013

Realizat. 

Amendamentul la Codul vamal în partea ce ţine de stabilirea unei singure sancţiuni pentru convenţiile vamale, întru evitarea factorului uman (excluderea posibilităţii agentului constatator de a avea posibilitatea de a alege o sancţiune mai blîndă sau mai aspră) a fost inclus în proiectul de lege privind modificarea şi completarea unor acte legislative (ce ţine de realizarea politicii fiscale şi vamale pe anul 2014 şi perfecţionarea legislaţiei fiscale şi vamale), care actualmente se află la etapa de examinare.

Notă: Proiectul de lege a fost aprobat în şedinţa Guvernului din 27.11.2013
26. 

Proiect de lege cu privire la modificarea şi completarea unor acte legislative (Legea cu privire la tariful vamal, Codul fiscal)
26.1. Prelungirea termenului de achitare a TVA şi a taxei vamale pentru materiile prime importate pentru producerea mărfurilor destinate exclusiv exportului

Trimestrul IV, 2013

Ministerul Finanţelor,

Ministerul Economiei

Realizat. 

Propunerea privind prelungirea termenului de achitare a TVA şi a taxei vamale în limita de 180 zile de la importul materiei prime, materialelor, accesoriilor, ambalajului primar și articolelor de completare, care se utilizează la fabricarea în exclusivitate a mărfurilor pentru export a fost inclusă în proiectul de lege privind modificarea și completarea unor acte legislative (ce ține de realizarea politicii fiscale şi vamale pe anul 2014 şi perfecționarea legislației fiscale și vamale).

Notă: Proiectul de lege a fost aprobat în şedinţa Guvernului din 27.11.2013
27. 

Proiect de lege cu privire la modificarea şi completarea unor acte legislative (Codul vamal, Legea cu privire la protecţia plantelor şi la carantina fitosanitară, Legea cu privire la produsele de uz fitosanitar şi la fertilizanţi)
27.1. Introducerea mecanismului de recunoaştere unilaterală a certificatelor fitosanitare şi sanitar-veterinare emise în alte state (cel puţin în Uniunea Europeană, SUA şi Canada) 

Trimestrul I, 2014

Ministerul Economiei, Ministerul Agriculturii şi Industriei Alimentare, Ministerul Finanţelor, Serviciul Vamal

În derulare. 

A fost elaborat proiectul de lege cu privire la modificarea şi completarea unor acte legislative,  care prevede introducerea unor simplificări ale regulilor de punere în circulație liberă a mărfurilor cu respectarea condițiilor minime de vămuire: i) implementarea normelor juridice cu scopul introducerii sistemelor de control al importurilor și exporturilor; ii) introducerea conceptului European al depozitului provizoriu, ca magazie de păstrare, sau pînă la plasarea mărfurilor într-un regim vamal, accesibil oricărui importator; iii) racordarea cadrului legal, în vederea implementării  procedurilor simplificate de vămuire; iv) introducerea categoriilor de intenție și imprudență în domeniul contravențiilor vamale; v) propunerea mecanismului de recunoaștere, inclusiv și în mod unilateral, a certificatelor fitosanitare, sanitar-veterinare, emise de organele competente în domeniu, al altor state; vi) simplificarea mecanismului de confirmare a exportului de mărfuri; vii) implementarea mecanismului de amînare a termenului de plată a drepturilor de import, concomitent cu extinderea posibilităților de garantare

Proiectul a trecut procedura de avizare la instituţiile interesate, iar la 30.10.2013 a fost remis Ministerului Justiţiei şi Centrului Naţional Anticorupţie.

Proiectul şi AIR-ul au fost examinate în cadrul şedinţei Grupului de lucru al Comisiei de stat pentru reglementarea activităţii de întreprinzător

27.2. Introducerea procedurilor simplificate pentru vămuirea mărfurilor, conform modelului aplicat în Uniunea Europeană (procedura de declarare incompletă, periodică şi simplificată)
27.3. Modificarea conceptului de “depozit provizoriu” în sensul atribuirii acestuia statutului de “loc necesar pentru depozitare”, conform standardelor europene
28. 

Proiect de modificare a Regulamentului de aplicare a destinaţiilor vamale prevăzute de Codul vamal

28.1. Stabilirea procedurii de depunere, înregistrare, verificare şi validare a declaraţiilor sumare de intrare/ieşire 

Trimestrul I, 2014

Ministerul Economiei, Ministerul Finanţelor, Serviciul Vamal

În derulare. 

Analiza impactului de reglementare asupra proiectului de hotărîre a fost examinată în cadrul şedinţei Grupului de lucru al Comisiei de stat pentru reglementarea activităţii de întreprinzător la data de 04.09.2013.

Proiectul de hotărîre a fost avizat de către instituţiile cointeresate şi actualmente se definitivează tabelul de divergenţe. Proiectul urmează a fi examinat în şedinţa Grupului de lucru al Comisiei de stat pentru reglementarea activităţii de întreprinzător pe parcursul lunii decembrie curent.
28.2. Expunerea mecanismului de funcţionare a sistemelor de control al importurilor şi exporturilor, cu aplicarea interfeţelor electronice ale organelor vamale şi ale titularilor operaţiunilor de vămuire

28.3. Stabilirea criteriilor şi condiţiilor de activitate a depozitului provizoriu, accesibile atît brokerilor, cît şi oricărui importator
28.4. Descrierea procedurii de depunere a declaraţiilor simplificate, periodice şi incomplete, a cazurilor şi condiţiilor de acceptare a acestora de către organele vamale
Iniţiată. Proiectul a fost inclus în Politica fiscală şi vamală pentru anul 2014.

Totodată, s-a iniţiat elaborarea actelor normative necesare pentru punerea în aplicare a procedurilor respective.
29. 

Proiect de act departamental

29.1. Intensificarea cooperării cu ţările vecine în vederea extinderii punctelor de trecere a frontierei de stat cu control comun, în scopul fluidizării traficului de mărfuri, ca rezultat al dezvoltării sistemului de control “o singură oprire” de stat

Trimestrul IV, 2014

Finisterul Finanţelor, Serviciul Vamal, Ministerul Afacerilor Interne

În derulare. 

În contextul dezvoltării în continuare a controlului la trecerea frontierei,  Ministerul Finanţelor a organizat un şir de şedinţe cu parteneri interni şi externi, în cadrul cărora s-a discutat oportunitatea implementării principiilor date şi în alte puncte de trecere a frontierei de stat. În contextul dat, la 01.10.2013 a avut loc şedinţa de negociere a modalităţilor de construcţie a puctului de trecere a frontierei de stat cu control comun Unguri-Bronniţa, la care au participat reprezentanţii Departamentului Poliţiei de Frontieră, Serviciului Vamal, MTID, MAEIE şi omologilor din Ucraina. În cadrul şedinţei a fost stabilită organizarea vizitei experţilor la acest post în vederea elaborării proiectului şi prezentării către Comisia Europeană a unei poziţii comune privind acest proiect.
Referitor la reconstrucţia puctului de trecere a frontierei de stat cu control comun Palanca - Maiaki-Udobnoe, proiectul se află în proces de examinare pentru a fi finanţate din contul fondurilor UE.

Conform informaţiei Ministerului Afacerilor Interne la moment, controlul comun se efectuează în punctele de trecere a frontierei de stat moldo-ucrainene „Criva-Mamalîga”, „Larga – Kelimenţî”, începînd cu anul 2005. Ulterior, începînd cu anul 2012, în punctul de trecere „Briceni – Rossoşanî”, a fost instituit controlul comun printr-un singur punct de trecere amplasat pe teritoriul Ucrainei. 

Dezvoltarea sistemului de control „o singură oprire” a demarat cu selectarea punctului pilot şi anume Punctul de Trecere a Frontierei „Tudora”, fiind format Grupul de lucru care au identificat soluţii în vederea înlăturării impedimentelor în calea realizării conceptului dat.

29.2. Perfecţionarea şi dezvoltarea Sistemului informaţional “FRONTIERA”, prin intermediul căruia se efectuează schimbul de informaţii în regim on-line între autorităţile care participă la controlul mărfurilor şi mijloacelor de transport la frontieră, conform principiilor “ghişeului unic”, “umăr la umăr” şi “o singură oprire”, avînd ca scop reducerea timpului de control

În derulare.

A fost elaborat caietul de sarcini pentru perfecţionarea Sistemului informaţional ,,FRONTIERA”, întru facilitarea schimbului de informaţii între Serviciul Vamal, Poliţia de Frontieră şi Registru. Sistemul dat permite reprezentanţilor Serviciului Vamal vizualizarea online a informaţiei cu privire la persoanele şi mijloacele de transport care traversează frontiera de stat, odată cu introducerea acestei informaţii în Sistemul informaţional de către colaboratorul Poliţiei de Frontieră. Acest sistem a fost implementat în toate punctele de trecere a frontierei de stat terestre, avînd ca efect micşorarea termenului de efectuare a controlului de către ambele servicii.

Este în proces de implementare modulul ,,Multi Agency”, care va facilita interacţiunea agenţiilor publice în cadrul procesului de vămuire. Modulul va permite integrarea serviciilor veterinare şi fitosanitare, cît şi certificatele eliberate de acestea. În aceasta direcţie au fost demarate un şir de acţiuni precum: iniţierea tratativelor cu autorităţile publice referitor la introducerea lor în acest mecanism, elaborarea procedurii electronice, ajustarea certificatelor, licenţelor şi autorizaţilor pentru utilizare, elaborarea regulilor de interacţiune, implementarea modulului.

În perioada 23-25 octombrie Serviciul Vamal a organizat un curs de instruire cu tematica SIIV Asycuda - modul administrare selectivitate, pentru 25 de colaboratori Agenţiei Naţionale pentru Securitatea Alimentelor. A fost testat mecanismul de interacţiune între Serviciul Vamal si ANSA. Totodată pentru ANSA a fost elaborat un manual de utilizare a modulului.

29.3. Organizarea şi desfăşurarea măsurilor de informare a mediului de afaceri (participanţi la activităţi economice externe) referitor la modalitatea şi categoria de mărfuri şi persoane supuse controlului preferenţial (fără a sta la coadă) la trecerea frontierei
În derulare.

Procedurile simplificate de vămuire au fost discutate în cadrul şedințelor consiliilor consultative pe lîngă Serviciul Vamal şi a birourilor vamale. Astfel, la ultima ședința a Consiliului membrii au evaluat impactul procedurilor simplificate, totodată au fost prezentate noile iniţiative ale Serviciul Vamal de simplificare a exportului.

Serviciul Vamal participă activ în dialogul cu businessul oferind instruire si consultanţa. Astfel, specialişti din cadrul Direcţiei valoare în vamă şi clasificarea mărfurilor cu suportul Ambasadei Italiei au organizat un seminar sub genericul "Mecanismul procedural de determinare a valorii în vamă" pentru companiile moldo-italiene. 

Serviciul Vamal a avut întrevedere cu reprezentanţii Asociaţiei Obşteşti „Colaborarea economică moldo-germană", fiind reprezentată de peste 20 de companii germane cu sediul în Republica Moldova. Scopul fiind prezentarea pachetului de facilitări care atrage tranzacţiile de import/export în RM. 

Serviciul Vamal a participat în cadrul Forumului dedicat oportunităților de export din Republica Moldova care s-a desfăşurat la Chişinău între 22 – 23 octombrie unde a prezentat procedurile simplificate si pachetul liberalizărilor la export pentru agenţii economici. 

Pe pagina web a Serviciului Vamal a fost actualizată rubrica specială – proceduri simplificate, care cuprinde toate datele relevante și persoanele de contact care oferă consultanța agenților economici privind procedurile simplificate. A fost actualizată rubrica specială „Proceduri simplificate” de pe pagina web a Serviciului Vamal www.customs.gov.md. 
Conform informaţiei Ministerului Afacerilor Interne, Poliţia de Frontieră informează permanent despre procedura de traversare a frontierei de stat prin intermediul: i) paginii web a Poliţiei de Frontieră www.border.gov.md; ii) liniei verzi (022-259-717); iii) panourilor informative amenajate în punctele de trecere a frontierei de stat, precum şi în gări (auto, feroviare); iv) mass-media.

În conformitate cu Legea nr. 215 din 04.11.2011 cu privire la frontiera de stat este stabilită ordinea de trecere a frontierei de stat, precum: persoanele şi mijloacele de transport sunt supuse controlului la trecerea frontierei de stat conform rîndului, dar pot fi supuse controlului fără rînd unele categorii de persoane, cum ar fi copiii pînă la vîrsta de 3 ani şi însoţitorii acestora; posesorii paşapoartelor diplomatice; persoanele traumatizate sau bolnave care necesită asistenţă medicală urgentă, persoanele care le însoţesc, inclusiv lucrătorii medicali, etc.

În vederea reducerii duratei şi costurilor efectiv suportate de agenţii economici pentru vămuirea mărfurilor în vamă, a fost semnat  între Poliţia de Frontieră şi Serviciul Vamal Ordinul comun nr. 84-O/21 din 22.01.2013 cu privire la accesul prioritar în punctele de trecere a frontierei de stat a titularilor procedurilor simplificate de vămuire.
Domeniul de intervenţie: ACCESUL LA FINANŢE

30. 

Proiect de hotărîre a Guvernului privind modificarea şi completarea unor acte normative

30.1. Instituirea unei Comisii naţionale pentru monitorizarea şi coordonarea activităţilor de ameliorare a accesului la finanţe

Trimestrul IV, 2013

Ministerul Economiei

Iniţiată.
La moment, Ministerul Economiei efectuează o analiză a domeniului care va sta la baza elaborării proiectului hotărîrii de Guvern privind instituirea Comisiei naţionale pentru monitorizarea şi coordonarea activităţilor de ameliorare a accesului la finanţe.

31. 

Proiect de lege cu privire la modificarea şi completarea unor acte legislative

31.1. Extinderea activităţii în vederea îmbunătăţirii metodologiilor de evaluare a riscului şi a procedurilor bancare pentru a include programe susţinute prin fonduri guvernamentale, facilităţi de partajare a riscului şi garanţii parţiale pentru credite

Trimestrul IV, 2013

Banca Naţională a Moldovei, Ministerul Economiei, Ministerul Finanţelor, Ministerul Agriculturii şi Industriei Alimentare

Iniţiată.

Pentru realizarea acţiunii, Ministerului Economiei la 27.11.2013 a iniţiat negocierea acordării suportului în realizarea acestei acţiuni din partea  Programului UN Women „Abilitarea economică a femeilor prin creşterea oportunităţilor de angajare în cîmpul muncii în Republica Moldova”.

32. 

Proiecte de acte legislative şi normative

32.1. Elaborarea şi aprobarea proiectului de lege cu privire la capitalul venture (de risc) 

32.2. Elaborarea schemelor eficiente de garantare a creditelor IMM-urilor prin preluarea bunelor practici, inclusiv în scopul includerii organizaţiilor de microfinanţare şi a asociaţiilor de economii şi împrumut în aceste scheme

Trimestrul IV, 2014

Ministerul Economiei, Comisia Naţională a Pieţei Financiare, Academia de Ştiinţe a Moldovei

În derulare. 

A fost creat un Grup de lucru interdepartamental în vederea definitivării proiectului de lege cu privire la capitalul venture (de risc) în activitatea inovaţională, elaborat de către Agenţia pentru Inovare şi Transfer Tehnologic a Academiei de Ştiinţe a Moldovei.

33. 

Proiect de lege pentru modificarea Legii privind achiziţiile publice, proiect de hotărîre a Guvernului pentru modificarea şi completarea Hotărîrii Guvernului nr.763 din 11 octombrie 2012 “Cu privire la aprobarea Documentaţiei-standard pentru realizarea achiziţiilor publice de bunuri şi servicii”

33.1. Prevederea expresă în documentele de licitaţie a obligativităţii de a partaja necesităţile autorităţilor contractante de loturi sau de poziţii pentru asigurarea accesului IMM-urilor la procedurile de achiziţii publice

Trimestrul I, 2014

Ministerul Finanţelor

Acţiunea va demara în 2014.
34. 

Proiecte de acte legislative şi normative

34.1. Reglementarea organizaţiilor de creditare nebancară (leasing, microfinanţare, amanet etc.), precum şi a jocurilor de noroc

Trimestrul II, 2014

Ministerul Economiei, Ministerul Finanţelor, Comisia Naţională a Pieţei Financiare

În derulare.

Comisia Naţională a Pieţei Financiare a elaborat proiectul legii cu privire la organizaţiile financiare nebancare, care stabileşte un cadru comun de reglementare şi supraveghere pentru organizaţiile care desfăşoară exclusiv activităţi financiare nebancare, precum şi acordarea de credite, inclusiv microcredite şi leasing financiar. Proiectul de lege stabileşte condiţiile de supraveghere a organizaţiilor financiare nebancare, reglementarea mărimii minime a capitalului statutar, condiţiile de activitate compozită cu alte genuri de activitate, cerinţele de clasificare a împrumuturilor şi formare a provizoanelor pentru pierderi, precum şi mecanismul de protecţie a beneficiarilor de produse de creditare. Proiectul de lege a fost aprobat de Guvern prin HG nr. 96 din 15.02.2012 şi remis Parlamentului spre examinare şi adoptare.

În acelaşi context, a fost elaborat şi proiectul legii pentru completarea unor acte legislative, prin care sunt operate completări la legislaţia în vigoare privind delegarea către CNPF a atribuţiilor de supraveghere a sectorului de leasing. Proiectul de lege a fost aprobat prin HG nr. 95 din 15.02.2012 şi se află în Parlament spre examinare şi adoptare.

35. 

Proiect de lege pentru modificarea şi completarea Legii nr.122-XVI din 29 mai 2008 privind birourile istoriilor de credit

35.1. Promovarea şi aprobarea proiectului de lege pentru modificarea şi completarea Legii nr.122-XVI din 29 mai 2008 privind birourile istoriilor de credit, în scopul obligării organizaţiilor de microfinanţare şi companiilor de leasing să prezinte datele aferente debitorilor săi la biroul istoriilor de credit

Trimestrul IV, 2014

Ministerul Finanţelor, Ministerul Economiei, Comisia Naţională a Pieţei Financiare

În derulare. 

Comisia Naţională a Pieţei Financiare  a elaborat proiectul de lege pentru modificarea şi completarea Legii privind istoriile de credit, care are drept scop consolidarea cadrului legal naţional în ceea ce priveşte formarea, prelucrarea, stocarea şi prezentarea de către birourilor istoriilor de credit a informaţiei ce caracterizează respectarea de către debitor a obligaţiilor asumate prin contactele de credit.

Prin modificarea art. 6 din lege au fost extinse prevederile privind obligativitatea organizaţiilor de microfinanţare şi companiilor de leasing, care acordă credite şi împrumuturi – surse de formare a istoriei de credit de a prezenta informaţiile la cel puţin un birou al istoriilor de credit.

Proiectul a fost avizat de către autorităţile şi instituţiile interesate şi supus consultărilor publice. Urmare definitivării, proiectul de lege a fost remis Ministerului Finanţelor pentru înaintare la Guvern spre aprobare.

36. 

Proiect de lege cu privire la modificarea şi completarea unor acte legislative

36.1. Revizuirea legislaţiei fiscale cu privire la crearea premiselor pentru dezvoltarea pieţei financiare nebancare

Trimestrul II, 2014

Comisia Naţională a Pieţei Financiare, Ministerul Economiei, Ministerul Finanţelor

Iniţiată. 

Comisia Naţională a Pieţei Financiare a prezentat Ministerului Finanţelor propuneri de amendamente la legislaţia ce reglementează regimul fiscal cu privire la piaţa asigurărilor, activitatea fondurilor nestatale de pensii, veniturile aferente valorilor mobiliare, tranzacţiile cu valori imobiliare, precum şi mijloacele băneşti obţinute în rezultatul lichidării fondurilor de investiţii nemutuale şi fondurilor de investiţii pentru privatizare.

Domeniul de intervenţie: CONCURENŢA

37. 

Proiect de hotărîre a Guvernului

37.1. Crearea unui inventar al reglementărilor de preţ existente (inclusiv cele care afectează preţurile indirect, prin reglementarea marjelor sau a rentabilităţii), analiza acestora şi eliminarea celor care nu sînt justificate din punct de vedere economic

Trimestrul IV, 2014

Ministerul Economiei, Consiliul Concurenţei, autorităţile administraţiei publice centrale

Acţiunea va demara în 2014.

38. 

Proiect de hotărîre a Consiliului Conсurenţei

38.1. Adoptarea şi publicarea legislaţiei secundare necesare implementării Legii concurenţei şi Legii cu privire la ajutorul de stat 

Trimestrul IV, 2014

Consiliul Concurenţei, autorităţile administraţiei publice centrale

În derulare.

Consiliul Concurenţei:

Pînă la momentul actual au fost adoptate de către Plenul Consiliului Concurenţei 5 regulamente în vederea implementării Legii concurenţei şi 20 regulamente în vederea implementării Legii cu privire la ajutorul de stat. 

În Monitorul Oficial au fost publicate următoarele regulamente:

- Regulamentul privind evaluarea acordurilor orizontale anticoncurenţiale (HPCC nr. 14 din 30.08.13);

- Regulamentul privind evaluarea acordurilor verticale anticoncurenţiale (HPCC nr. 13 din 30.08.13);

- Regulamentul privind stabilirea poziţiei dominante pe piaţă şi evaluarea poziţiei dominante (HPCC nr. 16 din 30.08.13);

- Regulamentul privind evaluarea acordurilor anticoncurenţiale de transfer de tehnologie (HPCC nr. 15 din 30.08.13);

- Regulamentul privind concentrările economice (HPCC nr. 17 din 30.08.13);

- Regulamentul privind forma de notificare, procedura de examinare şi adoptare a deciziilor cu privire la ajutorul de stat (HPCC nr. 1 din 30.08.13);

- Regulamentul privind ajutorul de minimis (HPCC nr. 2 din 30.08.13);

- Regulamentul privind Registrul ajutoarelor de stat (HPCC nr. 3 din 30.08.13);

- Regulamentul privind ajutorul pentru instruirea angajaţilor şi pentru crearea locurilor de muncă (HPCC nr. 5 din 30.08.13);

 - Regulamentul privind ajutorul pentru dezvoltarea regională (HPCC nr. 4 din 30.08.13);

- Regulamentul privind ajutorul acordat IMM (HPCC nr. 10 din 30.08.13);

- Regulamentul privind ajutorul destinat pentru protecţia mediului înconjurător (HPCC nr. 9 din 30.08.13);

- Regulamentul privind ajutorul acordat beneficiarilor aflaţi în dificultate (HPCC nr. 6 din 30.08.13);

- Regulamentul privind ajutorul destinat să remedieze o perturbare gravă a economiei (HPCC nr. 12 din 30.08.13);

- Regulamentul privind ajutorul acordat beneficiarilor ce prestează servicii de interes general (HPCC nr. 11 din 30.08.13);

- Regulamentul privind ajutorul pentru înfiinţarea întreprinderii de către femeile antreprenor (HPCC nr. 7 din 30.08.13).

Actualmente, sunt în proces de elaborare două proiecte de regulamente: 

- proiectul regulamentului privind ajutorul de stat pentru dezvoltarea rapidă a reţelelor de comunicaţii de bandă largă;

- proiectul regulamentului privind ajutorul de stat pentru finanţarea aeroporturilor şi ajutorul de înfiinţare pentru companiile aeriene.

38.2. Revizuirea constrîngerilor sectoriale specifice care afectează concurenţa de pe piaţă, folosind abordarea de Reglementare a Pieţei Produsului a OCDE şi identificarea sectoarelor şi acţiunilor prioritare, în vederea eliminării ulterioare a reglementărilor ce contravin Legii concurenţei
Acţiunea va demara în 2014.
38.3. Abrogarea sau modificarea actelor normative care contravin Legii concurenţei
În derulare.

În scopul aducerii în concordanţă a prevederilor cadrului normativ în vigoare la prevederile Legii concurenţei nr. 183 din 11.07.2012 şi Legii cu privire la ajutorul de stat nr. 139 din 15.06.2012 Consiliul Concurenţei a elaborat şi remis spre examinare şi aprobare următoarele proiecte:

- proiectul de lege pentru modificarea şi completarea unor acte legislative;

- proiectul hotărîrii Guvernului privind modificarea, completarea şi abrogarea unor hotărîri ale Guvernului.
38.4. Elaborarea şi adoptarea liniilor directorii relevante şi a regulamentelor interne pentru implementarea eficientă de către Consiliul Concurenţei a Legii concurenţei şi a Legii cu privire la ajutorul de stat
Acţiunea va demara în 2014.
39. 

Proiect de hotărîre a Consiliului Conсurenţei

39.1. Inventarierea ajutoarelor de stat existente la data intrării în vigoare a Legii privind ajutorul de stat 

Trimestrul IV, 2014

Consiliul Concurenţei

Acţiunea va demara în 2014.
39.2. Elaborarea şi aprobarea mecanismului de colectare a informaţiei şi monitorizare a tuturor ajutoarelor de stat acordate în Republica Moldova în mod permanent

Iniţiată. 

Consiliul Concurenţei cu suportul Băncii Mondiale a iniţiat elaborarea platformei electronice pentru Reţeaua Naţională a Ajutorului de Stat. Reţeaua dată va permite crearea Sistemului informaţional „Registrul ajutorului de stat”

40. 

Proiect de act departamental

40.1. Elaborarea şi organizarea programelor comune de instruire pentru personalul Consiliului Concurenţei şi Agenţiei de Achiziţii Publice pentru depistarea cazurilor de trucare a ofertelor şi a cadrului de achiziţii publice

Trimestrul I, 2014

Consiliul Concurenţei, Ministerul Finanţelor

Acţiunea va demara în 2014.
Domeniul de intervenţie: SISTEMUL JUDECĂTORESC
41. 

Proiect de program

41.1. Fortificarea capacităţilor judecătorilor în domeniul legislaţiei fiscale şi vamale şi financiar – nebancare prin instruiri obligatorii 

41.2. Elaborarea şi iniţierea implementării unui program de instruire obligatorie a judecătorilor în dosare aferente concurenţei şi aplicării prevederilor Legii insolvabilităţii, Legii concurenţei, Legii ajutorului de stat şi al conceptelor economice relevante

Trimestrul I-IV, 2014

Ministerul Justiţiei, Ministerul Finanţelor, Inspectoratul Fiscal Principal de Stat, Serviciul Vamal, Consiliul Concurenţei, Comisia Naţională a Pieţei Financiare

Acţiunea va demara în 2014.
Domeniul de intervenţie: LICHIDAREA AFACERII
42. 

Proiect de lege cu privire la modificarea şi completarea unor acte legislative (Legea cu privire la antreprenoriat şi întreprinderi, Legea privind societăţile pe acţiuni, Codul fiscal, Legea privind gospodăriile ţărăneşti, Codul civil, Legea cu privire la notariat, Codul de procedură civilă, Legea privind înregistrarea de stat a persoanelor juridice şi a întreprinzătorilor individuali)
42.1. Reducerea termenului de înaintare a creanţelor – de la 6 la 2 luni din data publicării avizului în Monitorul Oficial al Republicii Moldova sau de la data înştiinţării despre lichidare (art.72 din Codul civil) 

42.2. Reducerea termenului de repartizare a activelor – de la 12 la 6 luni din data publicării avizului şi de la 2 luni la 1 lună din data aprobării bilanţului lichidării

42.3. Reducerea obligaţiei de publicare în Monitorul Oficial al Republicii Moldova a avizelor (de la 2 la 1 aviz)

42.4. Precizarea condiţiilor de dizolvare a persoanei juridice (art.87 din Codul civil) şi atribuţiilor administratorului/lichidatorului (art.90 din Codul civil)

42.5. Explicarea expresă a procedurilor referitoare la bilanţul de lichidare (art.93 din Codul civil), termenul de repartizare a activelor (art.98 din Codul civil) şi executarea creanţelor creditorilor (art.95 din Codul civil)

42.6. Simplificarea procedurii de autentificare notarială a actelor juridice (art.107, 110, 152 din Codul civil şi art.37 din Legea cu privire la notariat)

42.7. Introducerea radierii din oficiu a gospodăriilor ţărăneşti (art.27 şi 35 din Legea privind gospodăriile ţărăneşti)

42.8. Introducerea radierii din oficiu a întreprinderilor individuale din Registrul de stat (art.26 din Legea nr.220-XVI din 19 octombrie 2007 privind înregistrarea de stat a persoanelor juridice şi a întreprinzătorilor individuali)

Trimestrul IV, 2013

Ministerul Economiei

În derulare. 

A fost elaborat proiectul de lege pentru modificarea şi completare unor acte legislative, care prevede simplificarea procedurii de lichidare benevolă a afacerii prin reducerea:

· termenului de înaintare a creanţelor - de la 6 la 2 luni din momentul publicării avizului în „Monitorul Oficial al Republicii Moldova” sau de la data înştiinţării despre lichidare (art. 72 CC);

· termenul de repartizare a activelor – de la 12 la 6 luni din data publicării avizului şi – de la 2 la 1 lună din momentul aprobării bilanţului lichidării;

· obligaţiei de publicare a avizelor  de la 2 la 1 aviz.

Proiectul a trecut procedura de avizare şi au fost eliminate divergențele prezentate de Ministerul Justiţiei la etapa de contrasemnare. Proiectul a fost definitivat şi transmis Guvernului spre examinare şi aprobare pe data de 04.11.2013.

43. 

Proiect de lege pentru modificarea şi completarea unor acte legislative (Codul contravenţional, Legea cadastrului bunurilor imobil etc.)
43.1. Ajustarea cadrului legal în vigoare la prevederile noii Legi a insolvabilităţii

Trimestrul II, 2014

Ministerul Economiei

Acţiunea va demara în 2014.
44. 

Proiect de lege privind administratorii autorizaţi

44.1. Promovarea proiectului de lege privind administratorii autorizaţi

Trimestrul IV, 2013

Ministerul Justiţiei

În derulare. 

Proiectul de lege privind administratorii autorizaţi a fost elaborat, a trecut procedura de avizare şi actualmente este la etapa de contrasemnare. 

Notă: Ministerul Justiţiei urmează să colaboreze cu Ministerul Economiei în vederea identificării unei poziţii comune privind promovarea proiectului în cauză.




